**projektas**

**reg. Nr. T-37**

**2.3. darbotvarkės klausimas**

**Pasvalio rajono savivaldybės taryba**

**Sprendimas**

**DĖL SAVIVALDYBEI NUOSAVYBĖS TEISE PRIKLAUSANČIO NEKILNOJAMOJO TURTO NURAŠYMO**

2019 m. kovo d. Nr. T1-

Pasvalys

Vadovaudamasi Lietuvos Respublikos vietos savivaldos įstatymo 16 straipsnio 2 dalies 26 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 27 straipsnio 2 dalimi, Pripažinto nereikalingu arba netinkamu (negalimu) naudoti valstybės ir savivaldybių turto nurašymo, išardymo ir likvidavimo tvarkos aprašo, patvirtinto Lietuvos Respublikos Vyriausybės 2001 m. spalio 19 d. nutarimu Nr. 1250 „Dėl pripažinto nereikalingu arba netinkamu (negalimu) naudoti valstybės ir savivaldybių turto nurašymo, išardymo ir likvidavimo tvarkos aprašo patvirtinimo“ (Lietuvos Respublikos Vyriausybės 2014 m. lapkričio 5 d. nutarimo Nr. 1228 redakcija) (su visais aktualiais pakeitimais), 9.4 punktu, įgyvendindama Pasvalio rajono savivaldybės turto valdymo, naudojimo ir disponavimo juo tvarkos aprašą, patvirtintą Pasvalio rajono savivaldybės tarybos 2015 m. kovo 31 d. sprendimu Nr. T1-77 „Dėl Pasvalio rajono savivaldybei turto valdymo, naudojimo ir disponavimo juo tvarkos aprašo patvirtinimo“ ir atsižvelgdama į Pasvalio rajono savivaldybės administracijos direktoriaus 2018 m. gruodžio 31 d. įsakymą Nr. DV-821 „Dėl Pasvalio rajono savivaldybės administracijos Saločių seniūnijos patikėjimo teise valdomo savivaldybės turto pripažinimo nereikalingu arba netinkamu (negalimu) naudoti ir tolesnio jo panaudojimo“, Pasvalio rajono savivaldybės taryba nusprendžia:

1. Nurašyti Savivaldybei nuosavybės teise priklausančius Savivaldybės administracijos Saločių seniūnijos patikėjimo teise valdomus fiziškai nusidėvėjusius nekilnojamuosius daiktus:

1.1. ūkinį pastatą, esantį Baltpamūšio g. 17, Dagių k., Saločių sen., Pasvalio r. sav. (inventorinis Nr. 01020008-2, įsigijimo metai – 1988, kadastro duomenų bylos Nr. 67/400, unikalus Nr. 6792-0007-2052, pažymėjimas plane – 5I1ž, užstatytas plotas – 119,00 kv. m), kurio pradinė vertė – 2530,41 Eur, likutinė vertė 2018 m. lapkričio 30 d. – 96,26 Eur;

1.2. ūkinį pastatą, esantį Baltpamūšio g. 17, Dagių k., Saločių sen., Pasvalio r. sav. (inventorinis Nr. 01020008-3, įsigijimo metai – 1988, kadastro duomenų bylos Nr. 67/400, unikalus Nr. 6792-0007-2063, pažymėjimas plane – 6I1ž, užstatytas plotas – 58,00 kv. m), kurio pradinė vertė – 527,11 Eur, likutinė vertė 2018 m. lapkričio 30 d. – 21,47 Eur;

1.3. ūkinį pastatą, esantį Tujų g. 51, Žadeikonių k., Saločių sen., Pasvalio r. sav. (inventorinis Nr. 01020016, įsigijimo metai – 1994, kadastro duomenų bylos Nr. 682, unikalus Nr. 6794-8008-9026, pažymėjimas plane – 2I1m, užstatytas plotas – 46,80 kv. m; unikalus Nr. 6794-8008-9030, pažymėjimas plane – 3I1m, užstatytas plotas – 51,00 kv. m,), kurio pradinė vertė – 105,71 Eur, likutinė vertė 2018 m. lapkričio 30 d. – 0,00 Eur;

2. Įgalioti Savivaldybės administracijos Saločių seniūnijos seniūną Algimantą Mašalą būti atsakingą už 1 punkte nurodyto nurašomo nekilnojamojo turto išardymą ir likvidavimą.

Sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Savivaldybės meras

Parengė

Strateginio planavimo ir investicijų skyriaus

vyriausioji specialistė V.Antanavičienė

2019-02-21 Suderinta DVS Nr. RTS-42

 Pasvalio rajono savivaldybės tarybai

**AIŠKINAMASIS RAŠTAS**

**DĖL SAVIVALDYBEI NUOSAVYBĖS TEISE PRIKLAUSANČIO NEKILNOJAMOJO TURTO NURAŠYMO**

2018-02-21

Pasvalys

**1. Problemos esmė.**

Vadovaujantis Pripažinto nereikalingu arba netinkamu (negalimu) naudoti valstybės ir savivaldybių turto nurašymo, išardymo ir likvidavimo tvarkos aprašu, patvirtintu Lietuvos Respublikos Vyriausybės 2001 m. spalio 19 d. nutarimu Nr. 1250, ir Pasvalio rajono savivaldybės turto valdymo, naudojimo ir disponavimo juo tvarkos aprašu, patvirtintu Pasvalio rajono savivaldybės tarybos 2015 m. kovo 31 d. sprendimu Nr. T1-77, Savivaldybei nuosavybės teise priklausantys nekilnojamieji daiktai nurašomi Savivaldybės tarybos sprendimu.

Sprendimo projekte nurodyti nekilnojamieji daiktai pripažinti netinkamais (negalimais) naudoti Savivaldybės administracijos direktoriaus 2018 m. gruodžio 31 d. įsakymu Nr. DV-821 „Dėl Pasvalio rajono savivaldybės administracijos Saločių seniūnijos patikėjimo teise valdomo savivaldybės turto pripažinimo nereikalingu arba netinkamu (negalimu) naudoti ir tolesnio jo panaudojimo“, kuriame siūloma Savivaldybės tarybai juos nurašyti.

 Ūkiniai pastatai, esantys Baltpamūšio g. 17, Dagių k., Saločių sen., buvusios pradinės mokyklos teritorijoje yra blogos būklės, apgriuvę, netinkami naudoti ir kelia grėsmę aplinkiniams. Ūkinis pastatas, esantis Tujų g. Žadeikonių k., Saločių sen., buvusios pradinės mokyklos priklausinys. Šiuo metu mokyklos pastatas nugriautas, o ūkinis pastatas susidėvėjęs, netinkamas naudoti.

**2. Kokios siūlomos naujos teisinio reguliavimo nuostatos ir kokių rezultatų laukiama.** Naujų teisinio reguliavimo nuostatų nesiūloma.

**3. Skaičiavimai, išlaidų sąmatos, finansavimo šaltiniai**.

Sprendimo projekto įgyvendinimui lėšų nereikia, pastatai bus nugriauti ūkio būdu.

**4. Numatomo teisinio reguliavimo poveikio vertinimo rezultatai galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta**

Priėmus projektą, neigiamų pasekmių nenumatoma.

**5. Jeigu sprendimui įgyvendinti reikia įgyvendinamųjų teisės aktų, – kas ir kada juos turėtų priimti –** nereikia.

**6. Sprendimo projekto iniciatoriai.** Pasvalio rajono savivaldybės administracija.

**7. Sprendimo projekto rengimo metu gauti specialistų vertinimai ir išvados**

Sprendimo projektui pritarta.

Strateginio planavimo ir investicijų skyriaus

vyriausioji specialistė Virginija Antanavičienė